OpenLLM-France/wikimedia huggingface dataset:
# Godewaarsvelde

* Porzh-houarn kozh ar gêriadenn
Godewaarsvelde , e flandrezeg kornôgel: Godsvelde, anv ofisiel: Godewaersvelde, a zo ur gumun a Flandrez Frañs (departamant Norzh), er Westhoek.

## Douaroniezh

* Katsberg, ur gwel war-zu Belgia er pellder
* Menez Katsberg (Mont des Cats e galleg), 164 m.
* War an harzoù gant Belgia emañ Godewaarsvelde.

## Monumantoù ha traoù heverk

* An iliz katolik er vourc'h.
* An iliz katolik.
* Iliz an abati
* Iliz abati Sainte-Marie du Mont, e Katsberg.
* Moudenn-gastell Haeghedoorne.
* Mirdi buhez an harzoù.

### Bered ar C'hommonwealth: Godewaersvelde British Cemetery

| Bro | Niver a soudarded |
| Afrika ar Su | 2 |
| Alamagn | 19 |
| Aostralia | 65 |
| Indez | 3 |
| Kanada | 5 |
| Rouantelezh-Unanet | 895 |
| Zeland-Nevez | 2 |
| Hollad | 991 |
Ur vered ag ar Brezel bed kentañ eo. Digoret eo bet e miz Here 1917. Implijet eo bet betek miz Eost 1918. Un nebeud bezioù a voe degaset er vered goude arsav-brezel an 11 a viz Du 1918 hag e miz Mae 1953.

## Melestradurezh

Roll maered ar gumun :
| Mare | Mare | Anv | Strollad | Karg |
| 2020 | → bremañ | Antoine Vermeulen | Tu-kleiz, distrollad | |
| 2014 | 2020 | Gérard Maris | Tu-kleiz, distrollad | |
| 2008 | 2014 | Antoine Vermeulen | Tu-kleiz, distrollad | |
| 1989 | 2008 | Jacques Defrancq | Strollad Sokialour Gall | kelennour skolaj |
| 1988 | 1989 | Paul Vermelle | - | kenwerzhour evned-porzh |
| 1987 | 1988 | Sylvain Vanbleus | - | - |
| 1965 | 1987 | Daniel Vuylsteker | - | mezeg |
| 1937 | 1965 | Henri Devos | - | kouer |
| 1929 | 1937 | Raoul Hennion | - | |
| 1919 | 1929 | René Vanlerberghe | - | |
| 1914 | 1919 | Désiré Verhaeghe | - | |
| 1832 | 1836 | David David | - | bervour |
| 1802 | 1815 | Ignace David | - | Kouer/milinour |
| N'eo ket anavezet c'hoazh an holl fedoù. |||||

## Gwerinoniezh

* Ar ramz Herri ar maltouter.

## Tud

* Ar c'haner Raoul de Godewarsvelde .
* Al livour Nicolas Ruyssen (bet ganet en Hazebroek e 1757 ha marvet e 1826 e Katsberg e Godewaarsvelde), krouer kumuniezh menec'h Katsberg (sistersianed-trapisted). Douaret eo bet e chapel an abati.
* Maximilian Friedrich Wilhelm Geotg Eduard, Prince Von Hesse, letanant er Groosherzoglisch Hessiches Leib-Dragonner Regiment n°24, bet gloazet ha marvet en abati e Katsberg d'an 12 a viz Here 1914, e-pad ar Brezel-bed kentañ .

## Notennoù ha daveoù

* ↑ (en)WW1 Cemeteries
* ↑ (fr)Cassini hag EBSSA
* ↑ (fr)Jean-Marie Vandewyhaeghe, La mort d’un prince à Méteren, La Voix du Nord, 11 a viz Here 1994
# Kampionad faeroat an echedoù

Kampionad faeroat an echedoù eo kampionad broadel an echedoù e Faero. E 1972 e voe graet evit ar wech kentañ. Aozet e vez bep bloaz gant Talvsamband Føroya (TSF -Vevre faeroad an echedoù), bet krouet e 1970

## Roll ar gampioned

    BloazKampion 1972Hans Petersen 1973Suní Ziska 1974Luitjen Apol 1975Luitjen Apol 1976Luitjen Apol 1977Hanus Joensen 1978John Jacobsen 1979Jens Christian Hansen 1980Súni Ziska 1981Jens Christian Hansen 1982Jens Christian Hansen 1983Andrias Ziska 1984Torkil Nielsen 1985Jens Christian Hansen 1986Torkil Nielsen 1987Bogi Ziska 1988Torkil Nielsen 1989Heini Olsen 1990Steintór Rasmussen 1991Heini Olsen 1992Heini Olsen 1993Heini Olsen 1994Torbjørn Thomsen 1995Eyðun Nolsøe 1996Rógvi W. Rasmussen 1997Rani Nolsøe 1998John Rødgaard 1999Heini Olsen 2000Flóvin Tór Næs 2001John Rødgaard 2002Hans Kristian Simonsen 2003Martin Poulsen 2004Martin Poulsen 2005Carl Eli Nolsøe Samuelsen 2006Martin Poulsen 2007John Rødgaard 2008Helgi Dam Ziska 2009Martin Poulsen 2010Olaf Berg 2011Helgi Dam Ziska 2012Rógvi Egilstoft Nielsen 2013Olaf Berg 2014Høgni Egilstoft Nielsen 2015Rógvi Egilstoft Nielsen 2016Rógvi Egilstoft Nielsen 2017Helgi Dam Ziska 2018Helgi Dam Ziska 2019Helgi Dam Ziska 2020 Høgni Egilstoft Nielsen 2021 Høgni Egilstoft Nielsen 2022 Høgni Egilstoft Nielsen 2023 Helgi Dam Ziska 2024 Luitjen Akselsson Apol

## Notennoù

* ↑ FIDE Directory: Faroe Islands / Talvsamband Foroya. FIDE.
* ↑ Campeonato de Islas Feroe.
* ↑ Simonsen, Ólavur. FM í Vestmanna 2001 (fo).
* ↑ Campeonato de Islas Feroe.
* ↑ Simonsen, Ólavur. FM í Vestmanna 2001 (fo).
* ↑ ROGVI EGILSTOFT NIELSEN WINS FAROESE CHESS CHAMPIONSHIP 2016 (27 March 2016).
# Stephen Jones

Stephen Jones zo ur rugbier kembreat a c'hoari 'barzh skipailh broadel Kembre.
Ganet e oa e 1977 e Aberystwyth. Anavezet en deus e kentañ seleksion e 1998 a-enep Suafrika. An eil c'hoarier kreñvañ eo er skipailh Kembre(goude Neil Jenkins). Kapiten skipailh Kembre eo bet 'pad pell ha gounezet o deus ar "grand chelem" a-enep Bro-C'hall e 2005.
# Lomé

Lomé eo kêr-benn Togo. Emañ war aod Pleg-mor Ginea, e kreisteiz ar vro, tost da harzoù Ghana.
War-dro 700.000 a dud a oa o vevañ eno e 1998.
Kêr vrasañ ha porzh brasañ Togo eo ivez. Drezañ e vez ezporzhiet kafe, kakao, eoul palmez...
Diazezet e voe kêr gant Eweed en XVIII$^{vet}$ kantved. Dont a reas da vezañ kêr-benn trevadenn alaman Togoland e 1897. Pa zeuas Togo da vezañ ur stad dizalc'h e 1960 e voe lakaet Lomé da gêr-benn.
D'an 28 a viz C'hwevrer 1975 e oa bet sinet un emglev armerzhel a bouez e Lomé etre Kumuniezh Kenwerzhel Europa ha 46 bro eus Afrika, ar Mor Karib hag ar Meurvor Habask. D'an emglev-se e roer an anv Kendivizad Lomé.
a vo kavet e Wikimedia Commons.
# Traoñienn ar C'hostour

Traoñienn ar C'hostour zo un draoñienn e Gwipavaz hag un tammig er Releg-Kerhuon.
# Toulon-sur-Arroux

Toulon-sur-Arroux a zo ur gumun c'hall e departamant Saône-et-Loire, er rannvro Bourgogne-Franche-Comté.

## Geografiezh

Er gêr e kaver roudou eus diazad glaou Blanzy o tont eus ar Stefanian (deiziataet etre 307 ha 299 milion a vloavezhioù zo).

### Hin

E 2010 e oa hin ar gumun eus doare hin ar meurvor digredus (?) ar plaenennou kreiz hag ar c'hornôg, hervez ur studiadenn gant ar Greizenn Vroadel evit an Enklaskoù Skiantel diazezet war un heuliad roadennoù a denn d'ar prantad 1971-2000.

### An douaroù

* Douaroù ar gumun e 2018

## Glad

Toulon-sur-Arroux zo ur gêriadenn ma c'haller merzout un nebeud tiez kozh, un ti koad gant ur c'haleuri, un nebeud aspadennoù eus ar c'hastell feodel kozh (XIIIvet kantved), ur c'houldri eus ar XVIIvet kantved adkempennet en XIXvet kantved ha kalz traoù all. Ur gêriadenn gant ur glad puilh eo.
* Div iliz a zo er gumun : unan nevezc'hotek savet en XIX$^{vet}$ kantved hag unan all, iliz romanek Sant-Yann-Vadezour, dizimplij abaoe 1878 (da-heul sevel ur santual nevez), renket evel Monumant Istorel e 1971, deiziataet eus an XI$^{vet}$ kantved hag an XII$^{vet}$ kantved.
* Kalz traoù all a zo : stankoù, kastelloù, lammoù-dour, roc'helloù, hentoù louzawouriezh.
# Corypha (evned)

Corypha :
| Corypha apiata. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Alaudidae |
| Anv skiantel ||
| Corypha G.R.Gray, 1840 ||
| D'ar vevoniezh e tenn ar pennad-mañ. ||
Corypha a zo ur genad e rummatadur an evned, krouet e 1840 gant al loenoniour saoz George Robert Gray (1808-1872).

## Spesadoù hag an isspesadoù anezhe

Unnek spesad alc'hwedered a ya d'ober ar genad :
* Corypha africana
** C. a. africana, chapini, ghansiensis, gomesi, grisescens, isolata, occidentalis, pallida, ruwenzoria, transvaalensis ha tropicalis,
* Corypha apiata
** C. a. apiata ha marjoriae,
* Corypha athi
** C. a. athi ha harterti,
* Corypha fasciolata
** C. f. damarensis, fasciolata, jappi, nata ha reynoldsi,
* Corypha hypermetra
** C. h. gallarum ha hypermetra,
* Corypha kabalii
** C. k. irwini, kabalii ha malbranti,
* Corypha kidepoensis
** C. k. kathangorensis ha kidepoensis,
* Corypha kurrae
** C. k. bamendae, batesi, henrici, kurrae ha stresemanni,
* Corypha nigrescens
** C. n. nigrescens ha nyikae,
* Corypha sharpii,
* Corypha somalica
** C. s. ashi ha somalica.
C'hwec'h isspesad ha tregont (36) en holl, brosezat en Afrika an holl anezhe.

## Rummatadur

Renket e veze an holl spesadoù er genad Mirafra kent, evel spesadoù penn-da-benn (Mirafra africana, apiata, fasciolata, hypermetra ha somalica) pe isspesadoù (Mirana africana athi, kabalii, kurrae, nigrescens, sharpii, Mirafra hypermetra kidepoensis).

## Notennoù ha daveennoù

* ↑ (en) Roadennoù IOC World Bird List diwar-benn Alaudidae/Corypha (lennet e-barzh d'ar 4 a viz Genver 2025).
* ↑ Alström, P.; Mohammadi, Z.; Enbody, E.D.; Irestedt, M.; Engelbrecht, D.; Crochet, P.-A.; Guillaumet, A.; Rancilhac, L.; Tieleman, B.I.; Olsson, U.; Donald, P.F. & Stervander, M.. 2023. Systematics of the avian family Alaudidae using multilocus and genomic data. Avian Research (advanced online publication) doi: 10.1016/j.avrs.2023.100095
# Rouantelezh Qi

Rouantelezh Qi (齊; pinyin: Qí) a oa ur stad galloudus e-pad marevezhioù Nevezamzer ha Diskar-amzer hag ar Rouantelezhioù Brezelour. E gêrbenn a oa Linzi hag a zo hiziv un darn eus Zibo, e proviñs Shandong.
E 1046 kt J-K e voe krouet, un tammig goude diazezidigezh an dierniezh zhou. Gant an dierniezh Jiang e voe renet betek 384 kt J-K. Kaset kuit eus ar galloud gant an Tian neuze. Daoust d'e vent bihan e teuas a-benn da faezhañ stadoù brasoc'h evel Chou ha Qin meur a wech. E 288 kt J-Z e voe embannet he roue Min Impalaer ar Reter.
Aloubet e voe Qi gant Qin e 221 kt J-Z.

## Rouaned Qi
### Tierniezh Jiang (姜)

* Jiang Shang, Duk Tai Qi
* Lüji, Duk Ding Qi
* Duk Yi Qi
* Cimu, Duk Gui Qi
* Duk Ai Qi
* Jing, Duk Hu Qi
* Shan, Duk Xian Qi
* Shou, Duk Wu Qi
* Wuji, Duk Li Qi
* Chi, Duk Wen Qi
* Shuo, Duk Cheng Qi
* Shu, Duk Zhuang Qi
* Lufu, Duk Xi Qi
* Zhu'er, Duk Xiang Qi
* Xiaobai, Duke Huan Qi
* Zhao, Duk Xiao Qi
* Pan, Duk Zhao Qi
* Shangren, Duke Yi Qi
* Yuan, Duk Hui Qi
* Wuye, Duk Qin Qi
* Huan, Duk Ling of Qi
* Guang, Duk Zhuang Qi
* Chujiu, Duk Jing Qi
* Tu, Yan Ruzi
* Yangsheng, Duk Dao Qi
* Ren, Duke Jian Qi
* Ao, Duke Ping Qi
* Ji, Duke Xuan Qi
* Dai, Duke Kang Qi

### Tierniezh Tian（田)

[[QiZhuan.jpg|thumb|Siell Stad Qi (220 kt J-Z)]]

#### Sujet d'ar Jiang

* Tian Wan, Jing Zhong Tian
* Tian Zhi
* Tian Min
* Xuwu,Eilkont Wen Tian
* Wuyu, Eilkont Huan Tian
* Kai, Eilkont Wu Tian
* Qi, Eilkont Xi Tian
* Chang, Eilkont Chang Tian
* Pan, Eilkont Xiang Tian
* Bai, Eilkont Zhuang Tian
* Eilkont Dao Tian
* He, Duk Tai Tian, anavezet evel Duk Qi gant Roue Zhou

#### Erlec'hiet Tierniezh Jiang

* He, Duk Tai Tian
* Wu, Duk Huan Qi
* Yinqi, Roue Wei Qi
* Pijiang, Roue Xuan Qi
* Di, Roue Min Qi, "Impalaer ar Reter"
* Fazhang, Roue Xiang Qi
* Jian, Roue Qi
# Terdegem

Kumunioù Frañs :
| Anv izelvroek | Terdegem |
| Anv flandrezek kornôgel | Tergem |
| Anv ofisiel | Terdeghem |
| Lec'hiadur | |
| Skoed | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Dukark |
| Etrekumuniezh | Communauté d'agglomération Cœur de Flandre |
| Kanton | Wormhout |
| Kod INSEE | 59587 |
| Kod post | 59114 |
| Maer | Virginie Delestré |
| Amzer-gefridi | Even 2021-2026 |
| Gorread | 8,82 km² |
| Led | 50° 47' 56" Norzh |
| Hed | 02° 32' 27" Reter |
| Uhelder kreiz | 28 m |
| Uhelder bihanañ | 19 m |
| Uhelder brasañ | 80 m |
| Poblañs hep kontoù doubl | 518 (2022) |
| Stankter | 59 a./km² |
| Lec'hienn ar gumun | |
* Tiez ar gêriadenn
Terdegem en izelvroeg, Tergem e flandrezeg kornôgel, (anv ofisiel: Terdeghem) a zo ur gumun a Flandrez Frañs (departamant Norzh), er Westhoek.

## Monumantoù ha traoù heverk

| Ar velin-avel "Steenmeulen" e Terdegem | Milin-avel ar Roome | Iliz katolik Sant Varzhin |

## Notennoù ha daveoù

* ↑ (fr)Cassini hag EBSSA
# Zuidpene

Kumunioù Frañs :
| Anv izelvroek ha flandrezek kornôgel | Zuidpene |
| Anv ofisiel | Zuytpeene |
| Lec'hiadur | |
| Skoed | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Dukark |
| Etrekumuniezh | Communauté d'agglomération Cœur de Flandre |
| Kanton | Wormhout |
| Kod INSEE | 59669 |
| Kod post | 59285 |
| Maer | Christian Bellynck |
| Amzer-gefridi | 2020-2026 |
| Gorread | 11,8 km² |
| Led | 50° 47' 41" Norzh |
| Hed | 02° 27' 39" Reter |
| Uhelder kreiz | 27 m |
| Uhelder bihanañ | 18 m |
| Uhelder brasañ | 62 m |
| Poblañs hep kontoù doubl | 542 (2022) |
| Stankter | 46 a./km² |
| Lec'hienn ar gumun | |
Zuidpene en izelvroeg, anv ofisiel e galleg: Zuytpeene, a zo ur gumun eus Flandrez Frañs (departamant Norzh), er Westhoek, war lez ar stêr Pene.

## Notennoù ha daveoù

* ↑ Cassini hag EBSSA
# Pleg-mor Tonkin

Pleg-mor Tonkin (Vietnameg: Vịnh Bắc Bộ; Sinaeg eeunaet: 北部湾; Sinaeg hengounel: 北部灣; Pinyin: Běibù Wān), en em led war e-tro 480 km war 240 km, etre Sina ha Viêt Nam. Bas eo an dour ennañ (nebeutoc'h eget 60 metrad donder) ha brec'h suañ Mor Su Sina eo, anezhañ ul lodenn eus meurvor Habask. Er pleg-mor en em daol ar stêr Ruz. Beihai (Sina) ha Haiphong (Viêt Nam) eo ar porzhioù pennañ outañ. Emañ enez sinaat Hainan er pleg-mor. Inizi sinaat all, bihanoc'h, zo er pleg-mog, evel Weizhou.
Peurliesañ e vez graet Vịnh Bắc Bộ ("pleg-mor ar reter") pe Vịnh Hải Nam ("pleg-mor Hainan") eus ar pleg-mor gant Vietnamiz. An anv Tonkin, skrivet 東京 e sinaeg, ha Đông Kinh e vietnameg a-vremañ, a dalvez "kêr-benn ar reter". Anv kozh kêr Ha Noi, kêr-benn Viêt Nam eo. Implijet e vez dres an hevelep lunioù evit skrivañ an anv "Tōkyō", kêr-benn Japan.
E miz Eost 1964, e voe embannet gant prezidant Stadoù-Unanet Amerika, Lyndon B. Johnson, e oa bet tennet gant lu norzh Viêt Nam war daou eneptorpeder stadunanat e pleg-mor Tonkin. Daoust ma voe eus an dagadenn gentañ e voe prouet war-lerc'h ne oa ket bet a eil dagadenn. Hiziv e vez graet gwalldaol pleg-mor Tonkin eus an darvoud-se a zisorc'has war un empleg digor eus nerzhioù SUA e brezel Viêt Nam, da-heul Diferadenn Pleg-mor Tonkin.

## Gwelet ivez

* Tonkin
* Gwalldaol pleg-mor Tonkin
* Douaroniezh Sina
* Douaroniezh Viêt Nam
# Parlamant ar Rouantelezh-Unanet

Da c'hrez Karta Veur rediet da Yann Dizouar e 1215 e voe savet da vat Parlamant ar Rouantelezh-Unanet (Parliament of the United Kingdom of Great Britain and Northern Ireland bremañ e saozneg).
Adalek ar XIV$^{vet}$ kantved e krogas ar Parlamant-se d'en em vodañ e div gambr a-ziforc'h : ur Gambr Izel, Ti ar C'humunioù, hag ur Gambr Uhel, Ti al Lorded: divgambrek eo eta Parlamant ar Rouantelezh-Unanet.
Da c'hrez Charlez I (1625-1649) e klaskas ar roue tremen hep tennañ kont eus ali ar Parlamant. Ar barlamantourien a redias, dre Zisklêriadur ar Gwirioù embannet e 1689 da heul Eil Dispac'h Bro-Saoz, ar roue da sujañ da c'halloud ar Parlamant.
E Palez Westminster en em vod div gambr ar Parlamant.
* Palez Westminster
* Tres diabarzh ar palez
# An trevadennoù el lennegezh vrezhonek

An trevadennoù aozet gant Bro-C'hall a ya d’ober ul lod eus al lennegezh vrezhonek, peurvuiañ er skridoù savet gant ar veleien gatolik a-zivout ar misionoù aozet gant an aotrouniezhoù katolik a voe staliet er broioù dindan beli ar Republik gall. Koulskoude ez eus bet anv ivez eus trevadennoù koshoc’h staliet e-doug ar Renad kozh (Antilhez ha Kanada) hag eus an trevadennoù staliet gant Stadoù all.

## Misionoù estren ha misionerien

Goude 1840 e voe savet gant pep eskopti eus Bro-C’hall ur gelaouenn ma kaved pennadoù tennet eus an "Annales de la Propagation de la Foi" ha lizhiri kaset gant ar visionerien staget ouzh an eskopti. Krouet e voe Brediah ar Fé (Gwened, 1843, Lizeri Breuriez ar Feiz (Kemper, 1844), Keloio Prezegerez ar Fe (Sant-Briek, 1866) evit bastañ da ezhommoù ar feizidi vrezhonek.
Er gelaouenn vrezhonek Feiz ha Breiz e veze kavet meur a bennad o tennañ da vuhez ar visionerien er broioù estren, trevadennet an darn vuiañ anezho, pe en un doare kentelius evit mad ar relijion, pe evit degas anaoudegezhioù war ar broioù pell hag o ferzhioù.

## Oberourien hervez ar bloavezh
### 1890?

* Mikael Keineg, Gwerz war brezel an Tunizi hag an Aljeri, Kemper, emembann.

### 1908

* Ab Sulio, Ar Vorianez. Kanaouenn war don Ar Pilhaouer. E Madagaskar e voe savet hervez ar skrid.

### 1943

* Yann-Frañsez Kaba, Trema an Heol o sevel, Skridoù Breizh. Danevell-veaj. Djibouti, Madagaskar.

### 1991

* Erwan Evenou, Nikolazig ar broioù tomm, Mouladurioù Hor Yezh. Romant. Aljeria

### 2003

* Herve ar Gall, Piv a glevo, An Alarc’h. (ISBN 9782952023818). Heklev brezel Aljeria e Breizh.

### 2018

* Erwan Evenou, Bugale milliget ar baradoz kollet. Embannadurioù Al Liamm. Romant. Aljeria

## Notennoù ha daveennoù

* ↑ N’eo ket ar misionoù-se ar re aozet war un nebeut devezhioù evel ma renas un toullad anezho ar visionerien e Breizh adal ar XVI$^{vet}$ kantved.
# Palez Westminster

a vo kavet e Wikimedia Commons.
Palez Westminster (Palas San Steffan e kembraeg) eo al lec'h ma vez bodet izili Ti ar C'humunioù ha re Ti al Lorded, an div gambr a zo e Parlamant ar Rouantelezh-Unanet hag a vez graet Houses of Parliament anezho e saozneg. Emañ ar palez war ribl norzh ar Tavoez e karter Westminster, e-kreiz Londrez.
Dont a ra an anv eus hini Abati Westminster a zo e-kichen. Daou savadur zo e gwirionez : an Old Palace (ar "palez kozh"), ur savadur krennamzerel distrujet gant an tan e 1834, hag ar savadur nevesoc'h en doa kemeret e lec'h, an New Palace (ar "palez nevez"). Perc'hennet eo Palez Westminster gant penn ar vro, ar roue pe ar rouanez, hag evit implijoù ofisiel evel al lidoù, e seller outañ c'hoazh evit ul lojeiz roueel.

## Stad ar savadur

Fall emañ stad palez Westminster : lod mogerioù a c'hourdrouz dont d'an traoñ ; en abeg da gemm an hin e c'hall ar stêr Thames dic'hlannañ ha breskaat diazezoù ar savadur ; tan a c'hall pegañ forzh pegoulz abalamour da weadur an tredan, n'eo ket bet nevesaet e-pad dekvloaziadoù. Mar pegfe an tan er palez e-kerzh abadennoù foran ne c'hellfe ket kirri ar sikourioù kavout tremen.
Tri raktres zo war ar stern abaoe 2013 evit dilojañ ar C'hambroù, kempenn ha nevesaat ar palez, pep unan anezho o koustañ milmilionoù a lurioù sterling.
* Dilojañ an div Gambr e-pad tremen 10 vloaz e-pad al labourioù pouezusañ.
* Lezel Ti ar C'humunioù (House of Commons) er palez ha dilojañ Ti al Lorded (House of Lord).
* Ober al labourioù a vare da vare, ar pezh a badfe dekvloaziadoù.
Etre 7 milmilion evit ar raktres berrañ (tremen 10 vloaz) ha 13 milmilion a lurioù sterling evit an hini hirañ (76 vloaz) e vefe ar c'houst hollek.
Dizemglevioù krenn zo etre an dilennidi kent kemer disentez pe zisentez, setu n'emeur ket tost da welet ur palez nevesaet

## Liammoù diavaez

* (en) UNESCO. Kavet : 04 Gen 25.
* (en) Palace of Westminster Factsheet. Kavet : 04 Gen 25.

## Notennoù

* ↑ (en) Elgot, Jessica. (en) 'The next Notre Dame inferno': fears as parliament restoration is delayed. @ The Guardian, 31/12/2024. Kavet : 31 Kzu 24.
# Natur

An natur eo hollad an traoù a zo en hollved ha n'int ket bet krouet pe ijinet gant mab-den. Traoù evel liv an amzer, ar boudoù bev, an douar hag ar stummoù anezhañ (menezioù...), korfoù an oabl, ha kalz a draoù all c'hoazh a zo lodek en natur. Kement tra fizikel a zo natur, hag ar vuhez ivez.
Bez' ez eus skiantourien hag a bled gant studi an natur. Graet e vez "skiantoù an natur" eus ar studi-se, ha meur a seurt zo, da skouer e studi an ekologiezh ar plant hag al loened evel un hollad, tra ma studi ar vevoniezh al loened hag ar plant drezo o-unan, hini-ha-hini.

## Mab-den a-enep an natur ?

Lavaret e vez alies ez eo enebet mab-den ouzh an natur. A-wechoù ne wel an dud en natur nemet peadra da reiñ danvezioù naturel da gorvoiñ : dour, glaou, loened ha plant da zebriñ, mein da sevel tiez
Gwir eo e vez distrujet an natur evit oberoù mab-den, da skouer e vez diskaret gwez evit implijout ar prenn, louzet dour evit naetaat traoù, ha disleberet dre-se an natur. Bep ma kresk niver an dud, bep ma korvoont ouzhpenn, e vez gwashaet pouez oberoù mab-den war an natur.
a vo kavet e Wikimedia Commons.
# OE Karakalpak

Krouet e oa bet Oblast Emren Karakalpak, enbarzhiet en Unaniezh Soviedel, d'an 19 a viz C'hwevrer 1925 pa oa bet disrannet diouzh RSSE Turkestan ha Republik Soviedel Poblel C'horezm an takadoù ma veve ar Garakalpaked enne.
Er penn-kentañ e voe lec'hiet e diabarzh RSSE Kazac'hia ma oa bet adlec'hiet adalek an 20 a viz Mezheven 1932, en ur zont da vezañ RSSE Karakalpak hag adalek ar 5 a viz Kerzu 1936 e oa bet enteuzet e RSS Ouzbekistan.
# Ampflwang

Ampflwang (['ampfl̩vaŋ]), Ampflwang im Hausruckwald an anv klok meneget evit ar wezh kentañ en un dornskrid eus 1169, zo ur gêriadenn en Aostria-Uhel, en {{Aostria]].
Eus 1766 betek 1995 e voe eztennet lignit eno, ha lod eus ar wazed a laboure evel mengleuzerien. Er bloavezhioù goude klozañ ar vengleuz e kollas Ampflwang betek 25% eus e annezidi. Saveteet eo bet ar gêriadenn gant an touristerezh avat. E 2006 e oa bet savet eno ur "c'helc'h gwezennoù hengeltiek" evit touellañ touristed dedennet gant ar c'hevrinerezh.

## Keginerezh Ampflwang

Meuz anavezetañ Ampflwang eo ar Rossknödel (pouloud dienn skornet gwarniset gant kraoñ malet).

## Liammoù diavaez

* (de) Lec'hienn ofisiel
a vo kavet e Wikimedia Commons.
# Sloveneg Karintia

Ur yezh indezeuropek eus is-skourr yezhoù slavek ar c'hreisteiz eo Sloveneg Karintia (sloveneg: Koroško), yezh slovened Karintia (sloveneg: Koroški Slovenci). Komzet e vez e stad kevredet Karintia en Aostria hag e rannvro Karintia e Slovenia gant 80 000 bennak a dud.
Teir rannyezh a zo:
* ar podyouneg komzet e rannvro Podjuna (alamaneg: Jauntal)
* ar rojeg komzet e rannvro Rož (alamaneg: Rosental)
* ar zilyeg komzet e rannvro Zilja (alamaneg: Gailtal)

## Gwelet ivez

* Sloveneg Prekmurje
* Sloveneg Resia
# Prishtina

Prishtina (Prishtina, Prishtinë en albaneg ; Приштина, Priština, e serbeg) eo kêr-benn Kosovo. Diazezet eo bet er XIV$^{vet}$ kantved. Gant roue Stefan Uroš II. Milutin (1282-1321) e voe lakaet da gêr-benn Serbia.
Niver an annezidi en deus kresket buan-tre en XX$^{vet}$ kantved
* 1921 - 14 338 annezad
* 1948 - 19 631 (55% albanegerien)
* 1961 - 38 593
* 1971 - 69 514
* 1981 - 108 083 (70% albanegerien)
* 2001 - 199 654
* 2005 - 400 000 (>98% albanegerien)
# Lustenau

Lustenau (alemaneg : Luschnou) zo ur gumun e Vorarlberg, Aostria. Lec'hiet eo e kornôg ar Stad kevredet, war bevenn Suis. Meneget eo bet evit ar wech kentañ en un dornskrid e 887.

## Tud brudet

* Marc Girardelli, skiour

## Liammoù diavaez

* (de) Porched ofisiel
a vo kavet e Wikimedia Commons.
# Wilhering

Wilhering, meneget evit ar wezh kentañ e 985, zo ur gêr en Aostria-Uhel. E 1146 e tiazezas ar Sistersianed ur manati eno hag a voe distrujet en un tan-gwall e 1733. Adsavet eo bet iliz ar manati e stil ar Rokoko.

## Liammoù diavaez

* Lec'hienn ofisiel kêr
* Manati ar Sistersianed
a vo kavet e Wikimedia Commons.
# Schwaz

Schwaz zo ur gêr e Stad kevredet Tirol, Aostria.

## Monumantoù heverk

* Kastell Freundsberg
* Iliz ar barrez (1460)
* Fuggerhaus (1525)
* Handelshaus (1509)

## Gevelliñ

* Alamagn : Mindelheim
* Bro-C'hall : Bourg-de-Péage
* Katalonia : Sant Feliu de Guíxols
* Rouantelezh-Unanet : East Grinstead
* Italia : Tramin, Su Tirol • Verbania

## Liammoù diavaez

* (de) Porched ofisiel kumun
a vo kavet e Wikimedia Commons.
# Sankt Veit an der Glan

Sankt Veit an der Glan (sloveneg: Št. Vid ob Glini), lec'hiet war ribloù ar Glan, a zo ur gêr a gKarintia, Aostria.

## Monumantoù heverk

* Ti-kêr gotek
* Piler ar vosenn
* Iliz ha karnel
* Fuchspalast

## Tud vrudet a Sankt Veit an der Glan

* Wolfgang Puck, keginer

## Liamm diavaez

* Lec'hienn ofisiel kêr Sankt Veit an der Glan
# Mirafra microptera

Plocealauda microptera :
| Plocealauda microptera. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Alaudidae |
| Genad : | Plocealauda |
| Anv skiantel ||
| Plocealauda microptera (Hume, 1873) ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Plocealauda microptera a zo ur spesad golvaneged eus ar c'herentiad Alaudidae.
Anvet e voe Mirafra microptera (kentanv) da gentañ-penn (e 1873) gant ar skiantour breizhveuriat Allan Octavian Hume (1829-1912).

## Annez

Brosezat eo ar spesad e kreiz Myanmar.

## Liammoù diavaez

* (en) Mirafra microptera war al lec'hienn BirdLife International.
* (en) Mirafra microptera war lec'hienn an International Union for Conservation of Nature (IUCN).

## Rummatadur

Sellet e veze outañ evel un isspesad da vMirafra assamica kent, a gevret gant ar spesadoù affinis hag erythrocephala.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Plocealauda microptera.